പാചക വാതക ചോര്ച്ച: അഗ്നി രക്ഷാസേന രക്ഷകരായി പേരാമ്ബ്ര: പാലേരി തോട്ടത്താംകണ്ടിയില് കുളമുള്ളകണ്ടി യൂസഫിന്റെ വീട്ടിലെ പാചകവാതക സിലിണ്ടറിലെ റഗുലേറ്റര് പൊട്ടിത്തെറിച്ചു. ഇതേത്തുടര്ന്നുണ്ടായ ഗ്യാസ് ചോര്ച്ച വീട്ടുകാര്ക്ക് നിര്ത്താന് കഴിയാതെ വന്നതോടെ അഗ്നി രക്ഷാസേന സേനയുടെ സേവനം തേടുകയായിരുന്നു. വീടിന്റെ വെളിയില്വരെ ഗ്യാസ് എത്തിയിരുന്നു. റഗുലേറ്റര് നീക്കം ചെയ്ത് ലീക്ക് അവസാനിപ്പിക്കുകയും വെള്ളം സ്പ്രേ ചെയ്ത് ഗ്യാസ് നീക്കം ചെയ്ത് വലിയ അപകടസാധ്യത ഒഴിവാക്കി. സീനിയര് ഫയര് ഓഫീസര് പി.സി. പ്രേമന്റെ നേതൃത്വത്തില് ഫയര് ഓഫീസര്മാരായ കെ.എന്. രതീഷ്, ഷിഗിന്ചന്ദ്രന്, സാരംഗ്, പ്രശാന്ത്, ഹോംഗാര്ഡ് അനീഷ്കുമാര് എന്നിവര് പങ്കെടുത്തു.